kk kk bg kk kk be kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk de kk en oc kk kk kk kk kk kk kk kk kk kk de kk de kk kk kk kk kk kk kk kk kk kk kk kk kk kk de kk kk de kk kk kk kk kk uk ky kk ky kk en kk kk kk kk kk kk kk kk kk kk ba kk kk kk kk de en kk kk de en kk kk de en kk kk kk kk en kk kk en kk kk kk kk kk kk hbs_cyr kk kk kk kk kk hbs_cyr kk ru bg kk kk kk kk bg en kk kk kk kk kk kk be it en en fr en it en en
Діни толеранттылық – бейбітшілік кепілі - Қазақстандағы Ислам
- Мемлекет және дін, Таңдаулы
Бүгінгі таңда Қазақстанда бірлігі мен ынтымағы жарасқан, мақсаты мен мұраты тоғысқан 120-дан астам ұлт пен 20-ға жуық конфессия өкілдері тату-тәтті ғұмыр кешіп жатыр. Бұл толерантты мемлекет екенімізді айғақтайтын бірден-бір көрсеткіш. Ұлтаралық татулық пен дінаралық толеранттылық – Қазақстандағы тұрақтылық пен дамудың басты кепілі болып қала бермек.
Толеранттылық дегеніміз – өзгелердің діни сеніміне шыдамдылық пен төзімділік таныту ғана емес, сонымен қатар олардың сеніміне сый-құрметпен қарау дегенді білдірсе керек. Осы жетістігіміздің арқасында елімізде дінге сенушілер бір шаңырақ астында тату-тәтті ғұмыр кешіп, діни бірлестіктер өз қызметтерін емін-еркін атқаруда. Бұл қоғамдағы ішкі саяси тұрақтылық пен ұлтаралық, дінаралық келісімді нығайтуға, қоғам мен мемлекеттің дамуына үлкен септігін тигізді.
Әрине, дінаралық татулыққа бірден қол жеткізу оңай болмады. Ел тарихы – көптеген аумалы-төкпелі оқиғалардың куәгері. Халықтың өмірі, оның тілі мен діні жойылудың аз-ақ алдында тұрған да кездер болған. Қазақ халқы аса ауыр сынақтан өтіп, тәуелсіздігін алды, мемлекетін құрды. Біз секілді мың өліп, мың тірілген ұлттар қарап отырсақ саусақпен санарлық. Сондықтан Қазақстан халқы елдіктің іргетасын нығайтатын бірлік пен татулық құндылықтарына айрықша мән беріп, қастер тұтып келеді.
Халқымыздың бейбітшілік пен ынтымақ жолын ұстанатынын айғақтаған ең елеулі оқиғаның бірі – елордамызда 2003 жылдан бері үш жыл сайын өтіп келе жатқан Әлемдік және дәстүрлі діндер лидерлерінің съездері. Конфессияаралық келісімді нығайтып, алуан түрлі діни қауымдастықтардың қарым-қатынасын жаңа деңгейге көтеруге ықпалын тигізген діни форумның жұмысына ислам, христандық, иудаизм, синтоизм, индуизм, буддизм діндерінің, өзге де сенімдердің ең беделді өкілдері қатысып, жалпы адамзатты бір жағадан бас, бір жеңнен қол шығаруға үндеп келеді. Адамзат тарихында алғаш рет ірі діни қауымдастықтардың өкілдері біздің елімізде бір ортаға жиналды. Съезде христиандықтың барлық тармақтарының – православиенің, католицизмнің, протестанттықтың өкілдері болды. Форумға сүннизм мен шииттік ағымдардың, ірі азиялық діндердің беделді қайраткерлері қатысты.
Бұл съездердің негізгі мақсаты – ұлтаралық және конфессияаралық бейбітшілік пен келісімді қолдау, рухани-адамгершілік құндылықтарды насихаттау, барлық діндер, мәдениеттер мен конфессияларға деген құрметті арттыру, сондай-ақ қоғамдық санада толеранттылықты нығайту болып келеді.
Съезд өркениетаралық және мәдениетаралық диалогтың жаһандық үдерісіне зор үлес қосқанын аса сеніммен айта аламыз. Бұл жиын әлемдегі түрлі діндер мен ұлттардың бейбіт және тұрақты өмір сүруіне болатынын айғақтап берді. Сондай-ақ дінаралық диалогтағы орнын қалыптастыра білуімен қатар тарихи рөлі мен әлеуетін уақыт өткен сайын арттырып келе жатыр.
Елімізде теологиялық білім алудың артықшылықтары
Өзге дін өкілдерін құрметтеу – пайғамбар сүннеті
Осы ретте, Президент Қасым-Жомарт Кемелұлы өз Жолдауында біздің азаматтарымыз үшін келісім мен толеранттылық – мәдениеттер мен діндерді өзара тоғыстыратын өмірдің шынайы көрінісі, нақты болмысы деп атап өткенін тілге тиек етсек болады.
«Біз – Конституцияда айтылғандай, біртұтас халықпыз. Біздің нағыз күшіміз – осында. Біз пікір алуандығын қолдай отырып, радикализмнің кез келген көрінісінің жолын кесеміз, мемлекеттік егемендігімізге, аумақтық тұтастығымызға қол сұғуға жол бермейміз. Қоғамдағы бірлік пен келісімді көздің қарашығындай сақтауымыз керек. Этносаралық және конфессияаралық қатынастың қаншалықты маңызды екенін барлық азаматымыз түсінуі қажет», – деген сөздері еліміздің әр азаматына ой салады.
Сан ғасырлар бойы түрлі этностар мен діни нанымдардың рухани мұрасымен кемелденген Қазақстанның біртұтас халқы өз бойына толеранттылық, діни төзімділік, сабырлық секілді қасиеттерді қалыптастырған. Сондықтан да біз осы асыл құндылықтарымызды барынша сақтап қалуымыз керек.
Пір Бекет, Ержан хазрет сынды дін жолында ерен еңбек етіп, тарихта аты қалған ахун-молдалар өсіп-өнген Маңғыстау өңірі де дінаралық төзімділіктің киелі бесігі саналады. Қазіргі таңда өңірде 45 діни бірлестік жұмыс істеп тұр. Оның ішінде 34-і Қазақстан мұсылмандары діни басқармасының филиалдары, біреуі православтық, біреуі римдік-католиктік, біреуі Ехоба куәгерлері, біреуі жаңа-апостолдық, біреуі кришнаиттік және 6-ы протестанттық діни бірлестік. Облыс тұрғындардың басым бөлігі мұсылмандар мен православ христиандары.
Өңір бойынша 37 ғибадат үйі жұмыс істеп тұр. Атап өтсем, олардың ішінде  мешіттер саны – 34, православ шіркеуі – 1, «Маңғыстау облысындағы Христиандық Жаңа апостолдық шіркеуі» – 1, «Рақым сөзі» Інжілдік Мәсіхші Баптистер қауымының шіркеуі – 1.
Маңғыстау облысы Дін істері басқармасы мен оған қарасты орталықтардың дінтанушы, теолог мамандары экстремизм мен терроризмнің алдын алу, дінаралық ынтымақ пен төзімділікті насихаттау, деструктивті діни ағымдардың таралуына тосқауыл қою мақсатында халық арасында тұрақты түрде ақпараттық-түсіндіру жұмыстарын жүргізіп келеді. Соның арқасында біздің өңірде ешқандай дінаралық сипатқа ие кикілжіңдер орын алған жоқ. Осы бағытта әрі қарай да қолдан келген мүмкіндіктің бәрін жүзеге асыра бермекпіз. Өйткені, біз үшін бүгінгі қол жеткізген межені сақтап қалу әрі одан әрі нығайту – басты мақсат.
Қазақ елінің әрбір жетістігі – татулық пен ынтымақтың, ұлтаралық толеранттылық пен дінаралық төзімділіктің арқасы. «Ағайын тату болса, ас көп» деген халық даналығын берік ұстанатын бүгінгі ұрпақтың мақсаты да – болашаққа бірлікпен қадам басу. Лайым солай болсын!
Маңғыстау облысы Дін істері басқармасының басшысы
Тегтер: дін істер басқармасыдінаралық татулықдіни толеранттылық ұстанымыМаңғыстау облысы
«Сахифа келісімі” дегеніміз не?
Әлемдік және дәстүрлі діндер лидерлерінің съезі
Әлемдік және дәстүрлі діндер көшбасшылары съезінің маңызы неде?
Экстремист тағы да Құранды өртеді
Пікір қалдыру Жауапты болдырмау
Э-пошта мекенжайыңыз жарияланбайды. Міндетті өрістер * таңбаланған
Келесі рет пікір қалдыру үшін менің атымды, электрондық поштамды және веб-сайтымды осы браузерде сақтау.
«Хикмет» cөзінің мағынасы қандай?
Бөлісу 176 Твитерге 110
Исламның 5 парызы – Ибраһимнің (а.с.) 5 қазынасы
Бөлісу 1207 Твитерге 754
Дұрыс дұға жасау әдебі
Бөлісу 957 Твитерге 598
Төрт мәзһаб – ислам
Бөлісу 732 Твитерге 458
Елімізде теологиялық білім алудың артықшылықтары
Өзге дін өкілдерін құрметтеу – пайғамбар сүннеті
Қаржы алаяқтарынан қалай сақтанамыз?
Kazislam порталы – мемлекетіміздің дін саласында жүргізіп жатқан жұмыстарын насихаттайтын еліміздегі бірден-бір интернет-ресурс.
Құпия сөзді қалпына келтіру
Құпия сөзді қалпына келтіру үшін пайдаланушы аты немесе электрондық пошта мекенжайын енгізіңіз.
Update Required Flash plugin